CELEX: 62021CN0668
Language: et
Date: 2021-11-08 00:00:00
Title: Kohtuasi C-668/21: Eelotsusetaotlus, mille on esitanud Augstākā tiesa (Senāts) (Läti) 8. novembril 2021 – SIA Druvnieks versus Lauku atbalsta dienests

24.1.2022   
            
            
               ET
            
            
               Euroopa Liidu Teataja
            
            
               C 37/18
            
         
      Eelotsusetaotlus, mille on esitanud Augstākā tiesa (Senāts) (Läti) 8. novembril 2021 – SIA Druvnieks versus Lauku atbalsta dienests
      (Kohtuasi C-668/21)
      (2022/C 37/24)
      Kohtumenetluse keel: läti
      
         Eelotsusetaotluse esitanud kohus
      
      Augstākā tiesa (Senāts)
      
         Põhikohtuasja pooled
      
      
         Kaebaja esimeses kohtuastmes ja kassaator: SIA Druvnieks
      
         Vastustaja kassatsioonimenetluses: Lauku atbalsta dienests
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 17. detsembri 2013. aasta määruse nr 1306/2013 ühise põllumajanduspoliitika rahastamise, haldamise ja seire kohta (1) artikli 60 kohaldamine on õigustatud olukorras, kus abi taotlejast äriühingu omaniku mõni muu äriühing on pannud toime õigusrikkumise, mille finantstagajärgi ei ole heastatud, ja abi taotlejast äriühing tegeleb tegelikult selle teise äriühingu põllumajandustegevusega?
               
            
                  2.
               
               
                  Kas Euroopa Parlamendi ja nõukogu 17. detsembri 2013. aasta määruse nr 1306/2013 ühise põllumajanduspoliitika rahastamise, haldamise ja seire kohta artiklit 60 saab kohaldada nii, et tuvastatakse, et isik on kõrvale hiilinud selle määruse artikli 64 lõike 4 punktis d ette nähtud halduskaristusest, vaatamata sellele, et taotlejast äriühingu ega selle omaniku kohta ei ole tehtud otsust, millega määratakse halduskaristus, mis tingib abi võimalike taotlejate hulgast välja arvamise?
               
            
                  3.
               
               
                  Kas Euroopa Parlamendi ja nõukogu 17. detsembri 2013. aasta määruse nr 1306/2013 artiklit 60 saab kohaldada nii, et projekti ettepanekut läbivaatav pädev asutus peab kontrollima, kas abi taotlejast äriühingu omanikule varem kuulunud muud äriühingud vastavad komisjoni 25. juuni 2014. aasta määruse (EL) nr 702/2014 Euroopa Liidu toimimise lepingu artiklite 107 ja 108 kohaldamise kohta, millega teatavat liiki abi põllumajandus- ja metsandussektoris ja maapiirkondades tunnistatakse siseturuga kokkusobivaks, (2) artikli 2 punkti 14 tingimustele, ja juhul, kui nad neile tingimustele ei vasta, lükkama tagasi projekti ettepaneku, ilma et ta analüüsiks täiendavalt igal üksikjuhtumil eraldi faktilisi asjaolusid?
               
            
         (1)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT 2013, L 347, lk 549).
      
         (2)  ELT 2014, L 193, lk 1.